**PÁLYÁZATI FELHÍVÁS**

**Mezőberény Város Önkormányzat Képviselő-testülete által kiírt**

**„A Város a Tiétek, a Város Értetek” elnevezésű EFOP-1.2.11-16-2017-00002 azonosító számú program keretében történő**

**LAKHATÁSI támogatás**

**pályázati úton történő elnyerésére**

I. A PÁLYÁZAT CÉLJA

Mezőberény Város népességmegtartó, népességvonzó erejének erősítése, ennek érdekében ösztönző támogatás nyújtása.

II. A PÁLYÁZAT CÉLCSOPORTJA

Azon 18-35 év közötti személyek, akik hiányszakmának számító képesítéssel rendelkeznek, életvitelszerűen Mezőberényben élnek és Mezőberényben állandó lakcímmel rendelkeznek, vagy Mezőberényben kívánnak letelepedni.

III. A JELEN PÁLYÁZAT KERETÉBEN NYÚJTHATÓ TÁMOGATÁS FORMÁJA: lakhatási támogatás

IV. A TÁMOGATÁS ÖSSZEGE

|  |  |
| --- | --- |
| LAKHATÁSI TÁMOGATÁS | önkormányzati bérlakásban\* ingyenes\*\* lakhatás biztosítása legfeljebb 24 hónap időtartamra |

\* az EFOP -1.2.11-16-2017-00002 azonosító számú pályázat keretében kijelölt és felújított bérlakások

\*\* az ingyenesség a lakásbérleti díj teljes elengedését jelenti, a lakás rezsiköltségének megfizetését az igénylő köteles vállalni!

V. PÁLYÁZATI FELTÉTELEK

LAKHATÁSI TÁMOGATÁS

A támogatásra az a fiatal szakember nyújthatja be a pályázatát, akinél fennállnak az alábbi együttes feltételek:

* a pályázat benyújtásakor elmúlt 18 éves, de a lakhatási lehetőség igénybevételének a végéig nem tölti be a 35. életévét,
* vállalja, hogy életvitelszerűen, helyi lakcímét fenntartva, Mezőberényben marad minimum a támogatás keretében biztosított lakhatás teljes időtartamára,
* vállalja közösségi célú önkéntes tevékenység végzését évente 20 óra időtartamban a kijelölt intézményben,
* vállalja a „A Város a Tiétek, a Város Értetek” elnevezésű EFOP-1.2.11-16-2017-00002 azonosító számú projekthez kapcsolódó rendezvényeken való részvételt évente minimum 2 alkalommal,
* foglalkoztatási jogviszonnyal rendelkezik vagy részesül a Humánügyi Bizottság által kiírt és elbírált – szintén „A Város a Tiétek, a Város Értetek” elnevezésű EFOP-1.2.11-16-2017-00002 azonosító számú projekthez kapcsolódó – „A) képzési”, vagy „B) ösztönző” támogatás valamelyikében,
* nem rendelkezik saját tulajdonban levő, beköltözhető mezőberényi ingatlannal.

**Előnyt jelent, ha a pályázó a „A Város a Tiétek, a Város Értetek” elnevezésű EFOP-1.2.11-16-2017-00002 azonosító számú projektben a pályázat beadása előtt is aktívan részt vett, illetve ha a pályázat benyújtása előtt végzett önkéntes munkát.**

VI. A PÁLYÁZATI ELJÁRÁS HATÁRIDŐI

**A pályázatok benyújtásának határideje: 2020. december 15.**

A benyújtott pályázatok elbírálásának határideje: 2020. december 20.

A támogatási szerződés megkötésének határideje 2020. december 31.

VII. A PÁLYÁZATOK ELBÍRÁLÁSA

A pályázatokat Mezőberény Város Polgármestere átruházott hatáskörben bírálja el, beszámolási kötelezettséggel a Képviselő-testület felé.

A pályázatok bírálása a jelen felhívás 1. mellékletét képező pontozás szerint történik.

A pályázati eljárás során hiánypótlásra nincs lehetőség!

A támogatásban részesülőkről a pontozás szerint felállított rangsor alapján, a rendelkezésre álló lakásszám figyelembe vételével történik a döntéshozatal.

VIII. EGYÉB TUDNIVALÓK

A támogatás igénybe vételének feltétele érvényes pályázati dokumentáció, a Polgármester ezirányú döntése, valamint az aláírt támogatási szerződés.

Amennyiben a pályázat keretében biztosított lakhatás időtartama alatt a támogatott körülményeiben olyan változás történik, ami alapján a pályázati feltételek már nem állnak fenn, a lakhatási támogatásról szóló szerződés megszüntetésre kerül, és 1 hónapos határidő biztosítása mellett a támogatás keretében igénybe vett lakást az átadáskori állapotának megfelelően vissza kell adni.

Az ilyen módon megüresedett bérlakásra új pályázat írható ki.

1. melléklet

**A pályázatok értékelési szempontjai**

|  |  |  |
| --- | --- | --- |
|  | **Értékelési szempont** | **Adható maximális pontszám** |
| **1.** | **Általános helyzet értékelése** | **Maximum 39 pont** |
| 1.1 | Egy háztartásban élők **egy főre jutó jövedelme:**   * a háztartásban az egy főre jutó bruttó jövedelem * 150.000 Ft összegig **30 pont** * 150.001 Ft-180.000Ft-ig **25 pont** * 180.000 Ft felett **20 pont** |  |
| 1.2 | A pályázóval egy háztartásban élő 14 életévet be nem töltött gyermek:   * 1 gyermek esetén **5 pont** * minden további gyermek esetén **2-2 pont** |  |
| **2.** | **Pályázati elképzelések, személyes mezőberényi jövőkép bemutatása** | **Maximum 20 pont** |
| **3.** | **Előnyt jelentő szempontok:** | **Maximum 10 pont** |
| 3.1 | A pályázó a pályázat beadásáig a projektben aktívan részt vett   * 2 vagy több alkalommal **5 pont** |  |
| 3.2 | A pályázat benyújtása előtt a pályázó végzett-e önkéntes munkát:  -igen  **5 pont**  **-**nem **0 pont** |  |
| **4.** | **A lakhatási támogatás vonatkozásában kiegészítő szempont** | **Maximum 30 pont** |
| 4.1 | **Együttköltöző személyek száma:**   * Háztartással, vagy élettárssal és gyermekkel költözés esetén **20 pont** * Házastárssal, vagy élettárssal költözés estén   **15 pont**   * Egyedülálló fiatal költözése **10 pont** |  |
| 4.2 | **A pályázó életkora:**   * 30 év alatti **10 pont** * 30 év feletti  **5 pont** |  |
| **Összesen szerezhető pontok száma:** | | **99 pont** |

2. melléklet

**A PÁLYÁZAT KERETÉBEN HASZNÁLT FOGALMAK**

**MAGYARÁZATA**

KÖZELI HOZZÁTARTOZÓ: a Ptk. 8:1.§(1) bekezdés 1. pontja alapján a házastárs, egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha-, és a nevelőszülő és a testvér.

HIÁNYSZAKMA: a 2018/2019. tanévre vonatkozó szakmaszerkezeti döntésről és a 2018/2019. tanévben a Szabóky Adolf Szakképzési Ösztöndíjra jogosító szakképesítésekről szóló 353/2017.(XI.29.) Korm.rendelet 1. mellékletében a Békés megyére kimutatott támogatott, és a korlátozottan támogatott szakképesítések, valamint a 2018. évben mesterképzésre felvehető magyar állami ösztöndíjjal támogatott hallgatói létszám felsőoktatási intézmények közötti elosztásáról szóló Emberi Erőforrások Minisztériuma közleményében meghatározott szakok (Oktatási és Kulturális Közlöny 2017.évfolyam, 22. számában került közzétételre).

3. melléklet

PÁLYÁZATI ADATLAP

A „VÁROS A TIÉTEK A VÁROS ÉRTETEK” ELNEVEZÉSŰ EFOP-1.2.11-16-2017-00002 AZONOSÍTÓ SZÁMÚ PÁLYÁZAT KERETÉBEN BIZTOSÍTOTT

LAKHATÁSI TÁMOGATÁSRA

I. A PÁLYÁZÓ ADATAI

|  |  |
| --- | --- |
| NÉV: |  |
| SZÜLETÉSI NÉV: |  |
| SZÜLETÉSI HELY, IDŐ: |  |
| ANYJA NEVE: |  |
| ÁLLAMPOLGÁRSÁG: |  |
| LAKCÍM: |  |
| TARTÓZKODÁSI HELY: |  |
| TELEFONSZÁM: |  |
| E\_MAIL CÍM: |  |
| VÉGZETTSÉG (INTÉZMÉNY, KAR SZAK) MEGNEVEZÉSE: |  |
| BANKSZÁMLASZÁM:  (amelyre nyertes pályázat esetén a támogatása folyósítható) |  |
| TANULMÁNYOK FOLYTATÁSA ESETÉN | |
| INTÉZMÉNY NEVE: |  |
| KÉPZÉSI SZAK: |  |
| ÉVFOLYAM: |  |
| TANULMÁNYOK VÁRHATÓ BEFELYEZÉSE: |  |
| MUNKAHELY ESETÉN | |
| MUNKAHELY NEVE: |  |
| MUNKAHELY CÍME: |  |
| MUNKAHELY ELÉRHETŐSÉGE (TELEFON, E\_MAIL CÍM): |  |
| FOGLALKOZÁS, BEOSZTÁS: |  |
| MUNKAVISZONY IDŐTARTAMA: |  |
| JELENLEGI MUNKAHELYÉRE BELÉPÉS DÁTUMA: |  |
| TOVÁBBI KÉPZETTSÉGEK | |
| NYELVVIZSGA: | IGEN / NEM |
| NYELV, TÍPUS, SZINT: |  |
| EGYÉB VÉGZETTSÉG, TANFOLYAM: |  |
| CSALÁDI KÖRÜLMÉNYEK: | |
| CSALÁDI ÁLLAPOT: |  |
| HÁZAS/ÉLETTÁRSI KAPCSOLAT ESETÉBEN HÁZASTÁRS/ÉLETTÁRS NEVE, SZÜLETÉSI HELYE ÉS IDEJE: |  |
| GYERMEKEK SZÁMA: |  |
| 1. GYERMEK NEVE, SZÜLETÉSI HELYE ÉS IDEJE: |  |
| 2. GYERMEK NEVE, SZÜLETÉSI HELYE ÉS IDEJE: |  |
| 3. GYERMEK NEVE, SZÜLETÉSI HELYE ÉS IDEJE: |  |
| JÖVEDELMI HELYZET: | |
| A PÁLYÁZÓVAL EGY HÁZTARTÁSBAN ÉLŐK EGY FŐRE JUTÓ JÖVEDELME: |  |

II. PÁLYÁZATRA VONATKOZÓ ADATOK:

II.1. (külön lapon is benyújtható, maximum 1 gépelt oldal terjedelemben)

|  |
| --- |
| PÁLYÁZATI ELKÉPZELÉSEK  SZEMÉLYES MEZŐBERÉNYI JÖVŐKÉP BEMUTATÁSA  (a „A Város a Tiétek, a Város Értetek” elnevezésű EFOP-1.2.11-16-2017-00002 azonosító számú projektben történt eddigi részvétel, valamint a korábban végzett önkéntes munka/munkák bemutatását is itt kérjük feltüntetni) |
|  |

II.2. A PÁLYÁZAT KERETÉBEN IGÉNYELT LAKÁS

Az alábbi – a „A Város Tiétek a Város Értetek” elnevezésű EFOP-1.2.11-16-2017-00002 azonosító számú projekt keretében kijelölt – bérlakás iránt pályázok

* Békési út 9-11/C fsz. 1. cím alatti bérlakás, hasznos alapterülete: 49,71m2, 1,5 szoba;

;

III. PÁLYÁZATHOZ KAPCSOLÓDÓ NYILATKOZATOK

A PÁLYÁZÓ BÜNTETŐJOGI FELELŐSSÉGE TUDATÁBAN KIJELENTI AZ ALÁBBIAKAT:

* vállalom, hogy mezőberényi lakcímemet a támogatás elnyerésétől kezdődően legalább a támogatási szerződésben meghatározott időpontig fenntartom;
* vállalom, hogy évente 20 óra időtartamban közösségi célú önkéntes tevékenységet végzek a támogató által kijelölt intézményben, valamint vállalom a „A Város Tiétek a Város Értetek” elnevezésű EFOP-1.2.11-16-2017-00002 azonosító számú projekthez kapcsolódó rendezvényeken való részvételt évente legalább 2 alkalommal;
* tudomásul veszem és vállalom, hogy amennyiben a támogatási szerződésben foglaltakat nem tudom teljesíteni, a szerződés felbontásra kerül (1 havi felmondási idővel); és a támogatás keretében igénybe vett lakást – az átadáskori állapotnak megfelelően – átadom;
* vállalom, hogy a pályázathoz kapcsolódó ellenőrzést, a megítélt támogatáshoz kapcsolódó feltételek felülvizsgálatát nem akadályozom, ez irányú megkeresés esetén együttműködöm;
* vállalom, hogy pályázati nyertesség esetén, a lakhatás keretében biztosított önkormányzati lakásban, a beköltözést követő három napon belül állandó lakcímet létesítek;
* vállalom, hogy amennyiben a pályázatban vállalt feltételek tekintetében körülményeimben olyan változás történik, ami miatt a feltételeket nem tudom teljesíteni, ezt három napon belül jelzem a pályázat kezelője felé;
* nyilatkozom, hogy nincs a tulajdonomban beköltözhető állapotú mezőberényi ingatlan;
* nyilatkozom, hogy a pályázatomban valós adatokat közöltem;
* nyilatkozom, hogy Mezőberény Város Önkormányzati Képviselő-testülete tagjával nem állok közeli hozzátartozói viszonyban;
* jelen pályázat aláírásával és benyújtásával egyidejűleg személyes adataim Mezőberény Város Önkormányzata általi kezeléséhez hozzájárulok; nyertes pályázóként pedig hozzájárulok nevemnek a [www.mezobereny.hu](http://www.mezobereny.hu/) honlapon történő közzétételéhez.

IV. KÖTELEZŐ MELLÉKLETEK

* lakcímet igazoló hatósági igazolvány másolata;
* munkáltatói szándéknyilatkozat, vagy munkáltató igazolása a foglalkoztatásról

Mezőberény, 2020. november 24.

………………………………………………………………..

Pályázó aláírása